runetrust/blame-folketinget-dk huggingface dataset:
Kenneth Kristensen Berth (DF), 2018-03-20:
Det, det har noget at gøre med, er, som jeg også slog ganske klart fast før, at hvis man gennemfører den her protokol i den form, den har her, ja, så får man altså en situation, hvor der de facto etableres en stand still-klausul i forhold til arbejdstagerrettigheder, også på det sociale område i EU.
Peter Hansen-Nord (V), 1997-11-27:
Når fru Anni Svanholt nævner virksomheder og vindmøllelav osv., er det også grundliggende inden for de rammer, vi tænker i, og om det så skal være på anparter eller aktier eller efter lavsmøllemodellen skal ikke være så forfærdelig afgørende. For erhvervsvirksomhederne kan det selvfølgelig være interessant, at det har noget med omsættelighed at gøre.
Birthe Skaarup (DF), 1999-02-26:
ved den høring, som Rets-, Social- og Sundhedsudvalget afholdt her på Christiansborg sidste efterår. Problematikken er åbenlys, og det er beskæmmende at være vidne til narkodødsfald, og derfor må den rigtige metode anvendes fra samfundets side, således at både den narkotikamæssige og den kriminelle udvikling kommer under kontrol, og vi tror helt klart på, at der er flere veje ud af narkomanien.
Pernille Skipper (EL), 2013-02-26:
Det er ikke i orden, at man konsekvent siger, at der er behov for et frirum i den politiske udviklingsproces, og at embedsmændene også skal have lov til at tænke kreativt, når man ikke er i stand til at svare på, hvor den åbenhed, vi har i dag, er et problem, og hvor den der kreative proces og de vilde tanker bliver forstyrret i dag.
Peter Kofod (DF), 2023-04-27:
Jeg synes, det er helt legitimt, at man kan have den bekymring, og jeg kan sige, at for os er det meget, meget vigtigt, at det her ikke på nogen måde kommer til at betyde mere social dumping eller en forringelse af mulighederne for, at vi kan kontrollere de her ting, altså at de relevante myndigheder kan kontrollere de her ting.
Tom Behnke (KF), 2007-05-02:
Det er et problem, når det kan lade sig gøre for f.eks. forskere og historikere at gå ind i nogle arkiver og se, hvad der står om enkeltpersoner, og oven i købet i visse tilfælde gå ud og offentliggøre, hvad der står om enkeltpersoner, når de samme enkeltpersoner ikke har en tilsvarende adgang til at se: Hvad står der om mig i arkivet?
Sara Olsvig (IA), 2014-04-29:
Det skal vi selvfølgelig også gøre hjemme i Grønland, og det gør vi også i meget høj grad i Inatsisartut, og der er det så også, at vi har et problem i forhold til at smidiggøre vores system, så vi nemmere får lavet lovændringer og nemmere får gennemarbejdet det, der skal gennemarbejdes, for at tingene kører smidigere og bedre.
Frank Aaen (EL), 2001-05-08:
Det er en regel, man har i andre lande - ikke så mange - det er en regel, som man kan indføre i henhold til EF-direktivet, det er en regel, som mange vandrette koncerner af egen fri vilje aflægger regnskab efter, og som vi derfor mente det var helt naturligt at indføre at også A.P. Møller skulle rette sig efter.
Mette Frederiksen (S), 2019-10-03:
Jeg er enig i, at vi er udfordret på psykiatrien, og jeg tror, det rigtige vil være at gøre det, som vi talte om i valgkampen, men også i ugerne efter, nemlig at få lavet en egentlig langsigtet plan for psykiatrien, hvor vi får truffet nogle af de beslutninger, som ikke kun handler om økonomi – det handler også om økonomi, det vil jeg gerne sætte en tyk streg under – men også om nogle af de andre ting, f.eks. at få sikret, at vi får nogle behandlingstilbud, der går på tværs, men i virkeligheden også, at vi bliver bedre til at gøre noget ved problemerne, inden man skal ind i psykiatrien.
Mona Juul (KF), 2025-05-21:
Hørte jeg lige, at ordføreren sagde til Liberal Alliance, at ordføreren ikke beskæftigede sig med parallelle virkeligheder, når det er sådan, at ordføreren har brugt hele sin tale på at opfinde Mathilde, altså en fiktiv person, som kan se fidusen i, at Venstre er med i den her regering?
Jytte Andersen (S), 1997-10-23:
Vi har ment, at når det går så godt med beskæftigelsen, som det faktisk gør, kan vi godt tillade os at kigge lidt på rådighedsreglerne, kigge lidt på, om man ikke kan skabe en situation, hvor man - hvis vi nu tager dimittenderne og de unge - giver en lidt større grad af incitament til, at de flytter sig, når de har fået deres uddannelser.
Michael Aastrup Jensen (V), 2022-04-21:
Der er det bare min holdning og Venstres holdning, at vi stadig væk, ligesådan som vi har et forbehold i forhold til EU, ønsker, at domstolen skal tage sig af det, som domstolen er god til, nemlig at sikre minimumsrettigheder til europæiske borgere, så vi sørger for, at de ikke kan blive trynet i diktaturer og lignende, men den skal ikke overtage det som en slags overdommer for alle parlamenter på alle centrale områder.
Elisabeth Arnold (RV), 2004-05-10:
Vi er også tilfredse med, at dansk våbeneksportpolitik er tilbageholdende, hvilket indebærer, at der for det første ikke gives eksporttilladelser til lande, der er inddraget i væbnede konflikter, eller hvor der potentielt er fare for væbnede konflikter, for det andet, at ansøgninger vurderes i forhold til det i international sammenhæng forholdsvis vidtgående EU-adfærdskodeks fra 1998, og for det tredje, at tilladelser helt naturligt nægtes de lande, som også er omfattet af våbenembargoer vedtaget i FN, OSCE eller EU.
Peter Kofod (DF), 2018-11-06:
Hvis vi tager et 10-årigt barn, som måtte være mistænkt af politiet for at have gjort noget – og jeg skal lige understrege, at »mistænkt« jo er der, hvor politiet under normale omstændigheder, hvis en person havde været over den kriminelle lavalder, havde overgivet sagen, altså hvor den var startet med at køre – hvad var der så sket med det nuværende system kontra det nye system?
Klaus Hækkerup (S), 2002-02-19:
Jeg vil så godt spørge, om det er i overensstemmelse med regeringens opfattelse, at når en privat virksomhed som Farum Boldklub ansætter en fodboldspiller, at den så samtidig kan give pågældende et tilsagn om at blive ansat i beliggenhedskommunen, når kontrakten er udløbet, sådan som det fremgår af B.T. den 19. februar sidste år.
Ove Hygum (S), 1999-05-05:
Med hensyn til det sidste punkt i forslaget til vedtagelse, hvor der tales om tvangslignende anbringelser, var jeg et øjeblik i tvivl om, hvorvidt der var tale om bæltefiksering, eller hvad det ellers handlede om, men efter at have lyttet til det, der er sagt heroppefra, har jeg ræsoneret mig frem til, at det sandsynligvis handler om beskæftigelsesprojekter, skånejob, fleksjob og lignende
Peter Kofod Poulsen (DF), 2016-10-28:
Som DF'er er jeg godt tilfreds med, at vi tager det her skridt i den her type sager dels for at passe på Danmark, dels for at bekæmpe de mørke kræfter, der forsøger at bruge netop vores frihed og tolerance til at bekæmpe friheden og tolerancen.
Ole Sohn (SF), 2000-11-17:
Til spørgsmålet om kassetænkning: Ja, desværre er der tale om kassetænkning, fordi én af grundene til, at servicejobordningen ikke er slået så hurtigt igennem, som vi havde ønsket, er bl.a., at der desværre fortsat er kommuner, offentlige institutioner, som spekulerer, ikke i menneskelig velfærd, opkvalificering af arbejdskraften, men i simpel mammon, hvilket betyder, at en række kommuner i stedet for at etablere servicejob eller ordinærjob som nummer ét vælger at sige: Vi tager jobtræningspersoner ind, har dem 1 år eller halvandet og smider dem ud igen og tager en ny ind, fordi dér er den offentlige støtte væsentlig større.
Lars Dohn (EL), 2013-04-25:
Så vil jeg spørge ordføreren: Da nu den længere skoledag eller heldagsskolen ser ud til at hænge i en tynd tråd, vil ordføreren så være med til at gennemføre det her med udsigt til, at der vil blive endnu flere arbejdsløse lærere, hvis heldagsskolen ikke gennemføres?
Tom Behnke (KF), 2012-05-25:
Jeg tror, at den ændring, som der er lagt op til i § 19, stk. 5, hvor man ændrer ordet Folketingets Ombudsmand til Ombudsmanden, kun er til for, at det bliver det samme, der går igen i alle paragrafferne, for selve loven hedder jo »Lov om Folketingets Ombudsmand«, og ellers ville der også blive store problemer med, at vi i satspuljekredsen har bevilget penge til Folketingets Ombudsmand, for hvis der så fremover ikke var noget, der hed Folketingets Ombudsmand, ville det være svært at indløse checken, men det er jo teknikaliteter.
Marlene Harpsøe (DD), 2023-04-25:
F.eks. noterer BUPL i deres høringssvar, og jeg citerer: Når lovforslaget ikke automatisk implicerer, at frigivne personaleressourcer fra afkortning af skoledagen automatisk tilgår fritidsinstitutionerne, bør det skrives tydeligt ind i lovens bemærkninger, at kommunalbestyrelsen skal beslutte den konkrete finansiering af øget åbningstid i fritidsinstitutionerne, når der gives tilladelse til at konvertere understøttende undervisning og forkorte skoledagen for klassetrin, hvor en eller flere elever går i fritidsinstitution.
Morten Messerschmidt (DF), 2020-01-07:
Ja, jeg må indrømme, at jeg også bliver en lille smule foruroliget, når jeg hører Socialdemokratiets ordfører og måske i virkeligheden symbiosen mellem Socialdemokratiets ordfører og regeringen, som jeg går ud fra er til stede, al den stund at vi før hørte ministeren sige, at det var fint med nogle perioder uden grænsekontrol, fordi man så der kunne levere varer.
Pelle Dragsted (EL), 2019-04-25:
Altså, ser vi f.eks. på realkreditområdet og på den ekspertgruppe, som regeringen nedsatte, og som kom med en rapport for snart 2 år siden, så konkluderede den jo meget, meget klart allerede på side 2, at årsagen til de stigende priser på realkreditområdet var, at man havde set en forandring af ejerstrukturerne, hvor de gamle foreningsejede realkreditinstitutter og statslige realkreditfonde var erstattet af investorejede aktieselskaber, som simpelt hen krævede en højere forrentning.
Holger K. Nielsen (SF), 2000-08-24:
Vil den socialdemokratiske ordfører ikke erklære sig enig i, at dette intet har med ØMU'en at gøre; at EU har en forhandlingskompetence; at det er Kommissionen, der i første række forhandler; at det gør den med ansvar over for alle medlemslandene; at der intet ændres, hvis vi siger ja, eller hvis vi siger nej, at da kører verden videre som hidtil?
Per Clausen (EL), 2011-02-04:
Men det er jo sådan, vil jeg sige til hr. Holger K. Nielsen, at vi først får eftervederlag i 2 år, og derefter vil man normalt, hvis man er medlem af en a-kasse, være dagpengeberettiget, og derefter vil man så blive behandlet ligesom alle mulige andre mennesker, og så er det rigtigt, at man kommer på nogle rigtig, rigtig dårlige ydelser.
Kent Kirk (KF), 1998-01-27:
Jeg sidder i hvert fald med den tvivl om Finanstilsynets rolle, at man kan formode, at de har undladt en nærmere undersøgelse af Føroya Banki og Sjóvinnubankin i foråret 1993 og dermed handlet i strid med Tilsynets tilsynspligt med den begrundelse, at det ikke var opportunt for regeringen at få yderligere oplysninger af hensyn til folkeafstemningen
Morten Homann (SF), 2005-11-17:
Man kan jo sige, at hvis man skal prioritere udvikling af uddannelserne, så er det alt andet lige mere hensigtsmæssigt for pengemaskinen på universitetet at udvikle uddannelserne, som man kan få en markedspris for, frem for at udvikle de uddannelser, hvor man får en fast afregning i taxametersystemet.
Magnus Heunicke (S), 2021-12-02:
Vi har løftet socialtandplejen i en finanslov med aftalepartierne, og så må vi af respekt for den aftale, der er indgået, se, hvordan vi kan få lavet voksentandplejen på en måde, hvor vi får mere for pengene, for samfundsinvesteringen, og også der gør mere for at nedbringe den sociale ulighed.
Elisabeth Arnold (RV), 1999-02-04:
Lad os i stedet for sige: Nu sætter vi en dialog i gang, og så skal vi nok finde et udmærket arrangement, som kan være til glæde for både de ansatte, forskerne og de studerende, der skal leve med systemet - og naturligvis også for de elever, der skal have de meget bedre lærere, de får af det i løbet af nogle år. På andre områder, især når vi taler om de mellemlange videregående uddannelser, har der været talt meget om de såkaldte professionsbachelorer og værdien af den forskningsbaserede undervisning.
Joachim B. Olsen (LA), 2019-02-22:
Så det, der er vigtigt, er, at vi sætter os nogle mål, og så finder vi ud af ved hjælp af de mange dygtige eksperter, der er, hvordan vi når dem billigst, fordi ellers kommer vi ikke til at nå dem, fordi der er andre hensyn, vi skal tage, og det har vi værktøjer til at gøre i dag.
Mogens Jensen (S), 2007-01-30:
Men det, jeg vil spørge om, er, om hr. Søren Krarup mener, det er tilstrækkeligt, at en dansk sproglov kun forholder sig til det danske sprog og bevarelsen af det danske sprog, og om hr. Søren Krarup ikke mener, at det er vigtigt for danskerne, at de også besidder andre sprogfærdigheder, og at en sproglov også må udstikke rammer, som er med til at styrke danskernes sprogfærdigheder i det hele taget.
Line Barfod (EL), 2005-06-10:
Hvad er begrundelsen for, at Venstre ikke vil være med til at skrive helt klart i loven, at der skal være fri og lige adgang, så der ikke kan være nogen mistanke om, at Venstre ønsker, at den brugerbetaling, man nu indfører for kommunerne, senere kan udvides til, at det bliver borgerne selv, der skal betale en del af brugerbetalingen?
Rune Lund (EL), 2005-06-07:
I Enhedslisten er det jo sådan, at vi stemmer for den mindste forbedring og imod den mindste forværring, og vi kan i hvert fald hurtigt komme på tre forslag til forbedringer, som kunne indføres i EU, f.eks. retten til at gå foran på dyrevelfærds-, miljø- og sundhedsområderne.
Jens Peter Vernersen (S), 2010-03-03:
Hvad er ministerens svar til direktør i Ældre Sagen Bjarne Hastrup, når han spørger: »Hvordan vil man undgå omfattende nedskæringer i ældreplejen og på landets sygehuse, når antallet af ældre stiger i de kommende år, samtidig med at man vil fastfryse de offentlige udgifter?«
Christina Egelund (LA), 2019-03-01:
Og i det her konkrete tilfælde og i forhold til den her konkrete problemstilling mener jeg i modsætning til spørgeren at det er et privilegium, at vi ved fælles kræfter og ved fælles indsats på tværs af landegrænser kan løse problemer, som er grænseoverskridende.
Jeppe Kofod (S), 2010-04-07:
Derfor vil jeg gerne høre statsministeren, om det er sådan, at statsministeren accepterer, at når man nu udpeger en ny regering, herunder en ny udenrigsminister, er det o.k., at hun aflyser, at hun fravælger at deltage i et vitalt topmøde om de arktiske spørgsmål, om grænsedragningen i det arktiske område, om naturressourcerne, om skibsfarten gennem det område – om alle de ting, som er af vital dansk og grønlandsk interesse. Er det helt i orden, at man bare ikke deltager, fordi man, før man blev minister, havde lagt nogle ferieplaner, som kolliderede med et meget vigtigt topmøde, hvor både USA's udenrigsminister og Ruslands udenrigsminister deltog?
Mikkel Bjørn (DF), 2023-02-09:
Nu nævner hr. Søren Søndergaard det her med mange bække små, og jeg morede mig lidt over noget, ordføreren sagde i sin tale, nemlig at der er mange måder, vi kan finansiere vores øgede forsvarsudgifter på, og at vi er nødt til at bruge alle måderne.
Lars Løkke Rasmussen (V), 2018-10-02:
Regeringen har fremlagt en strategi, der gør op med parallelsamfund: bedre fordeling i daginstitutioner, tidligere opsporing af udsatte børn, målrettede sprogprøver, styrket politiindsats, hård indsats mod kriminelle og et mål om, at Danmark ikke har ghettoer i 2030.
Knud Erik Kirkegaard (KF), 1999-10-14:
Men da der hverken er rationalitet eller fornuft i hr. Ole Vagn Christensens fremførelse af synspunkter, så er det i hvert fald noget langt ude i hampen, som man vist nok siger, at hævde, at jeg skulle have gjort mig til talsmand for, at det skulle være 5 uger.
Helle Thorning-Schmidt (S), 2015-03-18:
Vi besvarer masser af spørgsmål, men hvis det har karakter af kontrol – og jeg vil egentlig mene, at det spørgsmål, som hr. Søren Espersen gentagne gange har henvist til, har en karakter af en eller anden form for kontrol med et område, som Grønland har overtaget – så synes jeg ikke, det er rimeligt.
Astrid Carøe (SF), 2021-04-13:
Derfor støtter SF det her forslag, og derfor er vi i SF også rigtig tilfredse med, at vi fik lavet en beretningstekst sammen med Dansk Folkeparti, Enhedslisten og Nye Borgerlige i Social- og Indenrigsudvalget om at indføre modregningsregler for borgmestre og regionsrådsformænd svarende til reglerne for folketingsmedlemmer.
Per Dalgaard (DF), 2002-11-20:
Dansk Folkeparti vil meget gerne være med til at udbygge de nuværende tiltag til fordel for de krænkede børn og samtidig gøre det mere trygt at blive udspurgt af professionelt personale, f.eks. sådan at sigtede ikke skal overhøre afhøringerne af børnene.
Simon Emil Ammitzbøll (LA), 2013-04-05:
Jeg vil i hvert fald love det på Liberal Alliances vegne, og jeg kan jo se, at jeg også kan love det på Venstres, Dansk Folkepartis og Det Konservative Folkepartis vegne, fordi vi jo alle er enige om, at der fortløbende skal tages nye initiativer for at sikre ytringsfriheden.
Kristian Jensen (V), 2007-10-11:
Men det er ikke korrekt, at der er nogle, der vil opleve en nedgang i deres økonomi i forhold til den situation, de har i dag, og det svares der også helt klart på - hvilket vi har gjort, hver gang der er blevet spurgt - nemlig, at der ikke er nogen, der kommer til at opleve, at der bliver taget penge fra dem i forhold til den indkomst, som de har i dag.
Ove Hygum (S), 2001-03-13:
Der sker nogle principielle skift, hvor vi nu forlader den omfordelingsmekanisme, der har været i ordningen siden 1964, hvor der blev overført fra yngre til ældre, hvilket var noget, man indførte i sin tid for at sikre, at også personer, der kun kunne nå at bidrage til ATP i en kort årrække, kunne få en pension, som blev opfattet som et beløb af en vis størrelse.
Per Clausen (EL), 2006-02-01:
Men fru Inger Støjbergs synspunkt om, at forslaget kommer på et forkert tidspunkt og handler om noget forkert, og om, at vi ikke kan udtale os, fordi de eksperter, der er udpeget, endnu ikke har udtalt sig, er jo et tilbagevendende synspunkt hos Venstre.
Pia Gjellerup (S), 2004-06-01:
Det er nemlig et kernepunkt i den debat, der har været om en fortsættelse af Christianias liv; det er et kernepunkt i forberedelsen af et Christiania, som kan komme et skridt mere i overensstemmelse med lovgivningen der, hvor det har haltet nogle steder, men det er også et væsentligt skridt i retning af at sikre sig, at vi først får de fornødne undersøgelser, så vi derefter har et ordentligt valg at foretage på baggrund af de undersøgelser, og endelig at vi med ændringsforslaget så har stillet christianitterne over for en fair frist til at anmelde de rettigheder, som hver enkelt christianit har i forhold til brugen af bygninger og andet areal på Christiania.
Line Barfod (EL), 2008-10-31:
Mener Venstres ordfører heller ikke, at det, at registrene slet ikke bliver brugt, at vi ikke overhovedet har noget indtryk af omfanget af, hvor mange virksomheder der ikke har indblik i, hvor mange af de arbejdere, der er her, som reelt er udstationeret og altså har arbejde i hjemlandet for firmaet, er noget problem?
Margrethe Vestager (RV), 2005-10-11:
Derfor synes jeg, at ministeren skal vælge, om det er den kærlighed, der kommer til udtryk i, at man gerne vil værne skolerne mod kritik af det, som ministeren siger er store beløb i offentlig støtte til transport, vi taler om, eller om det er meget, meget små beløb, som ikke vil spille nogen som helst rolle for nogen som helst nogen steder.
Jann Sjursen (KRF), 1998-06-02:
For konsekvenserne af det forlig, som blev indgået i 1995, er helt klare for alle og enhver: Regeringspartierne, også dengang med Centrum-Demokraternes deltagelse, og så Venstre og De Konservative har været med til at forringe børnepasningsorloven så voldsomt, at orlovstallene er raslet ned i de senere år.
Nikolaj Villumsen (EL), 2013-12-10:
Vi mener, at den franske tilstedeværelse er problematisk, men det er derfor også vigtigt for os og vigtigt at bemærke, at den franske indsats til støtte for MINUSMA kun kan ske, såfremt generalsekretæren beder Frankrig om at understøtte MINUSMA, hvis missionen er truet.
Morten Bødskov (S), 2012-03-21:
Hvis jeg så skal vende mig mod det sådan mere konkret stillede spørgsmål, kan jeg oplyse, at det ved udformningen af hooliganloven jo blev indgående overvejet, hvad det skulle have af konsekvenser, hvis man havde begået et strafbart forhold i forbindelse med overværelse af en fodboldkamp, og som sagt er det sådan, at man fortsætter disse overvejelser.
Frank Aaen (EL), 2008-10-09:
Er det konservativ politik, at der bare skal være frie kapitalbevægelser, at det er så vigtigt for samfundet, at kapitalen kan flytte sig derhen, hvor man lige mener at profitten er størst, eller skal der også være et eller andet hensyn til, at samfundet kan beskytte sig mod, at kapitalen bare flyttes rundt efter, hvor man kan tjene mest?
Jesper Kiel (EL), 1999-11-04:
Vi kan konstatere, at den pædagogiske grunduddannelse generelt er blevet godt modtaget, og at den har et begrænset frafald og giver et rimeligt fagligt og personligt udbytte til den enkelte, der tager uddannelsen. Vi har noteret os, at en af svaghederne ved PGU'ens organisering, som nævnes i bemærkningerne til lovforslaget, er, at ikke alle kommuner har lige godt kendskab til uddannelsen, og at der mangler motivation for oprettelse af elevpladser.
John Dyrby Paulsen (S), 2014-05-20:
Jeg tror, det dels vil lave en skævvridning på ejendomsmarkedet, dels forrykke den idé lidt, der i virkeligheden er grundlæggende her, nemlig at almindelige danske virksomheder skal kunne overdrages til nært beslægtede og typisk den næste generation, uden at der kommer et pres fra likviditetsbehovet i den samme virksomhed.
Per Clausen (EL), 2011-03-15:
Problemet er selvfølgelig, at når man i kraft af en forkert landbrugspolitik har bragt sig i en situation, hvor spekulation i jordpriser osv. har været den væsentligste del af finansieringen af landbruget, og når jordpriserne, også på grund af det, er kommet op på et niveau, hvor de ikke hører hjemme, så er man nødt til at foretage nogle afgørende brud med den politik og den måde, man fører politik på, hvis man vil sikre et økonomisk bæredygtigt landbrug i fremtiden.
Ole Stavad (S), 1999-05-06:
Men jeg kan sige til hr. Thulesen Dahl om den juridiske vurdering af den dom, som hr. Thulesen Dahl henviser til, og som er den, jeg også har nævnt i min henvendelse til Kommissionen, at hvis det var sådan, at den juridiske rådgivning, jeg har fået, ikke hidtil havde sagt, at man ikke mente, jeg havde adgangen, så ville det have været gennemført, og så ville beskatningen på det område, vi taler om her, allerede ske den dag i dag, i hvert fald så lang tid jeg var skatteminister.
Frank Aaen (EL), 2010-10-14:
Jeg er så enig med andre i, at pengene bliver brugt fuldstændig forrykt og jo oven i købet kun betyder, at landbrugets jordpriser igen vil stige, hvilket er det, der kommer ud af alle tilskud, der gives til landbruget; for øvrigt udløser alle tilskud, der gives til jord og fast ejendom, prisstigninger, og det er vi lodret imod.
Jens Kirk (V), 2001-01-16:
Det får mig til at spørge: Hvorfor vil den radikale ordfører ikke diskutere det med politiet og retskredse, for det ville jo gøre, at de, vi kalder ret vellønnede, vil flytte sammen i nogle få byer, hvor vi andre så kan blive i byerne længere ude måske 60, 70, 80 km fra disse centre.
Benny Engelbrecht (S), 2020-06-04:
Men det er også klart, at der skal være en klar plan for, hvordan vi sikrer, at vores infrastrukturplanlægning skaber grundlaget for et sammenhængende transportsystem, hvor transportformer og mobilitetsløsninger spiller sammen, og hvor vi har det bedste grundlag for at træffe kloge og oplyste beslutninger, der kan være med til at understøtte den grønne omstilling.
Marianne Jelved (RV), 2000-11-01:
Men jeg hæfter mig også ved, at hr. Frank Dahlgaard siger, at kronen er stærk og en fantastisk succes, når kronen nu er hægtet helt tæt på euroen og følger euroen op og ned hele tiden, sekund for sekund. Derfor vil jeg gå hjem og undre mig over, hvordan man kan have en svag euro, som er en dundrende misforståelse, og en stærk krone, som er en fantastisk succes, når de følges ad i tykt og tyndt hele tiden.